CELEX: 32005R0384
Language: el
Date: 2005-03-07 00:00:00
Title: Κανονισμός (ΕΚ) αριθ. 384/2005 της Επιτροπής, της 7ης Μαρτίου 2005, για θέσπιση του προγράμματος ενοτήτων ad hoc, που θα καλύπτει τα έτη 2007 έως 2009, με σκοπό τη διενέργεια δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του ΣυμβουλίουΚείμενο που παρουσιάζει ενδιαφέρον για τον ΕΟΧ

8.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 61/23
            
         
      ΚΑΝΟΝΙΣΜΌΣ (ΕΚ) αριθ. 384/2005 ΤΗΣ ΕΠΙΤΡΟΠΉΣ
   
   της 7ης Μαρτίου 2005
   για θέσπιση του προγράμματος ενοτήτων ad hoc, που θα καλύπτει τα έτη 2007 έως 2009, με σκοπό τη διενέργεια δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα (1), και ιδίως το άρθρο 4 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΚ) αριθ. 577/98, είναι ανάγκη να διασαφηνιστούν τα στοιχεία του προγράμματος των ενοτήτων ad hoc το οποίο καλύπτει τα έτη 2007 έως 2009.
            
         
               (2)
            
            
               Στην απόφαση 2002/177/ΕΚ του Συμβουλίου, της 18ης Φεβρουαρίου 2002, σχετικά με κατευθυντήριες γραμμές για τις πολιτικές των κρατών μελών για την απασχόληση το 2002 (2) αναφέρεται ότι τα κράτη μέλη και η Επιτροπή χρειάζονται ειδικά στατιστικά στοιχεία, ώστε να μπορέσουν να λάβουν τα κατάλληλα μέτρα πολιτικής στους τομείς των εργατικών ατυχημάτων και των προβλημάτων υγείας που συνδέονται με την εργασία, της κατάστασης των μεταναστών και των απογόνων τους όσον αφορά την αγορά εργασίας και της εισόδου των νέων στην αγορά εργασίας. Επομένως, τα εν λόγω στοιχεία πρέπει να περιληφθούν στις ενότητες ad hoc για την περίοδο από 2007 έως 2009.
            
         
               (3)
            
            
               Τα μέτρα που εξετάζονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται το πρόγραμμα των ενοτήτων ad hoc για τη διενέργεια δειγματοληπτικής έρευνας του εργατικού δυναμικού, το οποίο θα καλύπτει τα έτη 2007 έως 2009, όπως ορίζεται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαρτίου 2005.
      
         
            Για την Επιτροπή
         
         Joaquín ALMUNIA
         
         
            Μέλος της Επιτροπής
         
      
   
   
      (1)  ΕΕ L 77 της 14.3.1998, σ. 3· κανονισμός όπως τροποποιήθηκε τελευταία από τον κανονισμό (ΕΚ) αριθ. 2257/2003 του Ευρωπαϊκού Κοινοβουλίου και του Συμβουλίου (ΕΕ L 336 της 23.12.2003, σ. 6).
   
      (2)  ΕΕ L 60 της 1.3.2002, σ. 60.
   
      ΠΑΡΑΡΤΗΜΑ
      ΕΡΕΥΝΑ ΕΡΓΑΤΙΚΟΥ ΔΥΝΑΜΙΚΟΥ
      Πολυετές πρόγραμμα ενοτήτων ad hoc
      1.   ΕΡΓΑΤΙΚΑ ΑΤΥΧΗΜΑΤΑ ΚΑΙ ΠΡΟΒΛΗΜΑΤΑ ΥΓΕΙΑΣ ΠΟΥ ΣΥΝΔΕΟΝΤΑΙ ΜΕ ΤΗΝ ΕΡΓΑΣΙΑ
      Κατάλογος μεταβλητών: θα καταρτιστεί πριν από τον Δεκέμβριο του 2005.
      Περίοδος αναφοράς: 2007.
      Κράτη μέλη και περιφέρειες που συμμετέχουν στην έρευνα: Όλα.
      Δείγμα:: θα καθοριστεί πριν από τον Δεκέμβριο του 2005.
      Διαβίβαση των αποτελεσμάτων: πριν από την 31η Μαρτίου 2008.
      2.   ΚΑΤΑΣΤΑΣΗ ΤΩΝ ΜΕΤΑΝΑΣΤΩΝ ΚΑΙ ΤΩΝ ΑΜΕΣΩΝ ΑΠΟΓΟΝΩΝ ΤΟΥΣ ΟΣΟΝ ΑΦΟΡΑ ΤΗΝ ΑΓΟΡΑ ΕΡΓΑΣΙΑΣ
      Η εφαρμογή της ενότητας για το 2008 θα εξαρτηθεί από τα αποτελέσματα των μελετών σκοπιμότητας που θα ολοκληρωθούν πριν από τα τέλη του 2005.
      Κατάλογος μεταβλητών: θα καταρτιστεί πριν από τον Δεκέμβριο του 2006.
      Περίοδος αναφοράς: 2008.
      Κράτη μέλη και περιφέρειες που συμμετέχουν στην έρευνα: Όλα.
      Δείγμα: θα καθοριστεί πριν από τον Δεκέμβριο του 2006.
      Διαβίβαση των αποτελεσμάτων: πριν από την 31η Μαρτίου 2009.
      3.   ΕΙΣΟΔΟΣ ΤΩΝ ΝΕΩΝ ΣΤΗΝ ΑΓΟΡΑ ΕΡΓΑΣΙΑΣ
      Κατάλογος μεταβλητών: θα καταρτιστεί πριν από τον Δεκέμβριο του 2007.
      Περίοδος αναφοράς: 2009.
      Κράτη μέλη και περιφέρειες που συμμετέχουν στην έρευνα: Όλα.
      Δείγμα: θα καθοριστεί πριν από τον Δεκέμβριο του 2007.
      Διαβίβαση των αποτελεσμάτων:: πριν από την 31η Μαρτίου 2010.